section_heading: Životopis
paragraph_text: Poslije Honorijeve smrti 423. godine, titulu i vlast cara na Zapadu, preuzeo je uzurpator Ivan uz pomoć moćnog patricija Flavija Kastina. Car Teodozije II. suprotstavio se uzurpatoru i imenovao Valentinijana za cezara Zapadnog Rimskog Carstva u Solunu 424. godine kako bi ga pripremio za preuzimanje zapadnorimskog prijestolja. Potom je Teodozije II. poveo kratki rat u Italiji, s ciljem osvajanja carskog grada Ravenne i svrgavanja uzurpatora, tijekom kojeg je, 23. listopada 425. U Rimu, okrunio Valentinijana za cara na Zapadu. Pohod je bio uspješan, uzurpator Ivan je bio uhvaćen i smaknut.